ai4bharat/Pralekha huggingface dataset:
आरोग्य आणि कुटुंब कल्याण मंत्रालय
आकांक्षित जिल्हे कार्यक्रमांतर्गत आरोग्य आणि पोषण यावरील शिबिराचे आरोग्य मंत्रालयाकडून आयोजन
नवी दिल्ली, 22 ऑक्टोबर 2018
केंद्रीय आरोग्य आणि कुटुंब कल्याण मंत्रालयाने महिला आणि बाल विकास मंत्रालयाच्या सहकार्याने आज नवी दिल्ली येथे आकांक्षित जिल्ह्यांच्या अधिकाऱ्यांसाठी आरोग्य आणि पोषण यांसदर्भात एक दिवसाचे राष्ट्रीय शिबीर आयोजित केले होते. आरोग्य आणि कुटुंब कल्याण राज्यमंत्री अश्विनीकुमार चौबे आणि अनु्प्रिया पटेल यांनी या शिबिराचे उद्घाटन केले. परिचालन दिशानिर्देशांचे प्रकाशन आणि ई-मित्र मोबाईल ॲप्लिकेशनचा प्रारंभ यावेळी राज्यमंत्र्यांच्या हस्ते झाला.
आरोग्य निर्देशांकांच्या बाबतीत भारताने मोठी प्रगती केली आहे असे चौबे यांनी यावेळी सांगितले तर राष्ट्रीय आरोग्य धोरण 2017 तील उदिृष्टे साध्य करण्यासाठी सरकार प्रतिबद्ध आहे, असे पटेल यांनी सांगितले.
N.Sapre/S.Kakade/P.Malandkar
(Visitor Counter : 47
संरक्षण मंत्रालय
ग्राम सेवा देश सेवा
‘सेना दिवस 2023’ साजरा करण्याचा एक भाग म्हणून आणि आपल्या गावांबरोबर भारतीय सैन्याचे बंध अधिक दृढ करण्यासाठी, 75 अविकसित आणि सीमावर्ती गावांमध्ये आज, 30 डिसेंबर 2022 लष्कराच्या तुकड्या तैनात करण्यात आल्या आहेत. सैन्याच्या ग्राम सेवा कार्यक्रमासाठी महाराष्ट्र, गोवा, कर्नाटक, तेलंगणा, तामिळनाडू, गुजरात आणि राजस्थानच्या विविध भागांमध्ये तुकड्या तैनात करण्यात आल्या. यानिमित्त मोठ्या प्रमाणात ग्रामसेवा कार्यक्रमाचे आयोजन करण्यात आले.
राष्ट्र उभारणीच्या कार्यक्रमामध्ये भारतीय सैन्याच्या दक्षिण कमांड क्षेत्रामधील 75 गावांमध्ये हे सेवा अभियान हाती घेतले आहे. ज्यामध्ये गावकऱ्यांना सैन्य सामान्य नागरिकांविषयी वचनबद्ध असल्याबद्दल आश्वस्त करण्यात आले.
"ग्रामसेवा - देश सेवा" या संकल्पने अंतर्गत दिवसभर सुरू असलेल्या मोहिमेमध्ये लष्कराचे कर्मचारी आणि गावातील रहिवासी यांनी संयुक्तपणे मोठ्या प्रमाणात स्वच्छता अभियान राबविले. लष्कराकडून प्राथमिक तपासणीसाठी वैद्यकीय शिबिरेही आयोजित करण्यात आली होती. यामध्ये दुर्गम भागात 15 लाख रुपयांची मोफत औषध वितरित करण्यात आले. गावातील तरुणांना अग्निवीर योजनेबद्दल प्रबोधन करून सशस्त्र दलामध्ये करिअर घडविण्यासाठी सामील व्हावे, यासाठी माहिती देण्यात आली. गावातील तरुण आणि लष्कराचे जवान यांच्यात झालेल्या क्रीडा स्पर्धांमुळे त्यांच्यामध्ये मजबूत मैत्री निर्माण झाली. लष्कराच्या तुकड्यांनी गावातील तरुणांना 10 लाख रुपयांचे क्रीडा साहित्य देणगी स्वरूपात दिले. आणि त्यांना जीवनात खिलाडू वृत्ती जोपासण्याचे आवाहन केले.
परिसरातील वीर नारींचा यावेळी सत्कार करण्यात आला आणि त्यांच्या तक्रारी दूर करण्याचा प्रयत्न करण्यात आला. युवक आणि विद्यार्थ्यांना फायदा व्हावा म्हणून भारतीय सैन्याने व्हॉलीबॉल/खो खो/कबड्डी यासारख्या मैदानी खेळ प्रकारांसाठी क्रीडा सुविधा निर्माण केल्या आणि मैत्रीपूर्ण सामने आयोजित केले. अधिकारी आणि सैनिकांनी स्थानिक नागरिकांबरोबर भोजन केले आणि अनौपचारिक पद्धतीने एकतेचा संदेश दिला आणि राष्ट्राविषयी आपलेपणाची भावना निर्माण केली.
"ग्राम सेवा - देश सेवा" या संकल्पने अंतर्गत आयोजित कार्यक्रमाने सैनिक-नागरिक यांना एकत्र आणण्यामध्ये मोठे योगदान दिले. तसेच भारतीय सैन्य जनतेच्या खांद्याला खांदा लावून उभे आहे, ही लष्कराची वचनबद्धता अधिक दृढ केली. समाजाच्या सर्व स्तरांतील लोकांना, विशेषतः तरुणांना समाजाविषयी असलेल्या आपल्या कर्तव्याची जाण करून देणे, तसेच ‘राष्ट्र उभारणी’साठी त्यांना प्रेरित करण्याचा उदात्त हेतू साध्य करण्यासाठी, या अभियानामळे खूप मोठा हातभार लागणार आहे.
सुक्ष्म, लघु आणि मध्यम उदयोग मंत्रालय
आत्मनिर्भर भारताचे स्वप्न साकार करण्यासाठी उद्योजक होऊन रोजगार निर्माण करा, एमएसएमई मंत्रालय संपूर्ण सहकार्य करेल - केंद्रीय एमएसएमई मंत्री
दोन वर्षात महाराष्ट्रात 37 एमएसएमई क्लस्टर उभारणार - नारायण राणे
मुंबई, 1 मे 2022
आत्मनिर्भर भारताचे स्वप्न साकार करण्यासाठी उद्योजक होऊन रोजगार निर्माण करा असे आवाहन करत यासाठी सूक्ष्म, लघु आणि मध्यम उद्योग मंत्रालय संपूर्ण सहकार्य करेल अशी ग्वाही केंद्रीय सूक्ष्म, लघु आणि माध्यम उद्योग मंत्री नारायण राणे यांनी दिली.
महाराष्ट्र दिनानिमित्त सूक्ष्म, लघू, मध्यम उद्योग मंत्रालय तसेच सूक्ष्म, लघू आणि मध्यम उद्योग विकास संस्था, "झेप उद्योगिनी" आणि "वी एमएसएमई" च्या सहकार्याने 1 मे ते 3 मे दरम्यान मुंबईतील वर्ल्ड ट्रेड सेंटर येथे `महाराष्ट्र एमएसएमई एक्सपो 2022’ हे तीन दिवसीय व्यावसायिक प्रदर्शन आयोजित करण्यात आले आहे, नारायण राणे यांच्या हस्ते आज या प्रदर्शनाचे उद्घाटन झाले. त्यावेळी ते बोलत होते.
देशाच्या एकूण निर्यातीपैकी एमएसएमई क्षेत्राच्या निर्यातीचा वाटा 50 टक्के आहे तर आर्थिक वृद्धीत या क्षेत्राचे योगदान 30 टक्के आहे, मात्र हे पुरेसे नाही या दोन्ही ठिकाणी हे क्षेत्र पहिल्या क्रमांकावर असावे यासाठी मंत्रालयाचे निरंतर प्रयत्न सुरु असल्याचे ते म्हणाले. आर्थिक क्षमता वाढवण्यासाठी उद्योगांकडे वळण्याचा सल्ला त्यांनी दिला. नागरिकांनी केवळ उद्योगाचे प्रस्ताव घेऊन यावे,उद्योगांच्या प्रगतीसाठी एमएसएमई मंत्रालयाचे सहकार्य कायमच राहील असे राणे यांनी सांगितले.देशाच्या विकासात मुंबई आणि महाराष्ट्राचे मोठे योगदान असल्याचे त्यांनी यावेळी नमूद केले. येत्या दोन वर्षात एमएसएमई अंतर्गत महाराष्ट्रात 37 क्लस्टर उभे करणार असल्याची माहिती देत त्यांनी महाराष्ट्रात उद्योगवाढीसाठी उद्योगस्नेही वातावरण निर्माण करण्याची गरज व्यक्त केली.
त्यापूर्वी नारायण राणे यांनी या प्रदर्शनातील विविध स्टॉल्सना भेटी देऊन व्यावसायिकांशी संवाद साधला. राणे यांच्या हस्ते ‘महाराष्ट्र एमएसएमई अचिव्हर्स’ या नियतकालिकाचे प्रकाशन देखील करण्यात आले.
या कार्यक्रमाला जागतिक व्यापार केंद्राच्या कार्यकारी संचालक रूपा नाईक, एमएसएमई महाराष्ट् संस्थेचे संचालक प्रशांत पार्लेवार, दुबईस्थित पेशवा हॉटेलचे व्यवस्थापकीय संचालक सचिन जोशी आदी मान्यवर उपस्थित होते
जास्तीत जास्त महिलांना उद्योजक बनण्यासाठी केंद्रीय सूक्ष्म, लघु आणि मध्यम उद्योग मंत्रालयाने आवश्यक सहकार्य करावे अशी विनंती जागतिक व्यापार केंद्राच्या कार्यकारी संचालक रूपा नाईक यांनी यावेळी केली.
मुंबईत साकीनाका येथील एमएसएमई केंद्राच्या जागेत प्रदर्शन आणि परिषद केंद्र स्थापन करण्याचा प्रस्ताव देण्यात आला आहे असे एमएसएमई महाराष्ट्रचे संचालक प्रशांत पार्लेवार यांनी यावेळी सांगितले. महिला उद्योजकांची उद्यम अंतर्गत नोंदणी करून त्यांना केंद्र सरकारच्या ई - मार्केट प्लसवर संधी देण्यात यावी अशी मागणी केली.
या प्रदर्शनाच्या माध्यमातून अनेक उद्योजकांना नवीन व्यावसायिक तसेच , सरकारच्या सहकार्याने व्यवसाय करण्याची संधी प्राप्त होणार आहे. लघु-मध्यम उद्योग योजना, कॉर्पोरेट कंपन्यांसोबतचा व्हेन्डर्स डेव्हलपमेंट प्रोग्राम, मुद्रा कर्ज योजना, परदेशातील व्यावसायिक संधी, आयात-निर्यात या विषयावर मार्गदर्शन देखील या प्रदर्शनाच्या माध्यमातून मिळणार आहे. या प्रदर्शनामध्ये महाराष्ट्राच्या 27 जिल्ह्यांतून आलेल्या अनेक उद्योजकांचे स्टॉल आहेत. थेट उत्पादकांसोबत संवाद साधण्याची संधी या प्रदर्शनाद्वारे उपलब्ध झाली आहे.
या कार्यक्रमात महाराष्ट्र दिनानिमित्त महाराष्ट्राची कला आणि संस्कृतीचे सादरीकरण करणाऱ्या सांस्कृतिक कार्यक्रमाचे आयोजन देखील करण्यात आले होते.
महिला आणि बालविकास मंत्रालय
अंगणवाडी कार्यकर्त्या आणि मदतनीसांच्या मानधनात वाढ
नवी दिल्ली, 21 नोव्हेंबर 2019
अंगणवाडी कार्यकर्ते आणि मदतनीस यांना मासिक मानधन दिले जाते. सरकारने प्रमुख अंगणवाडी केंद्रातील अंगणवाडी कार्यकर्त्यांचे मानधन मासिक 3000 वरुन 4500 हजार रुपये, छोट्या अंगणवाडी केंद्रातील अंगणवाडी कर्मचाऱ्यांचे मासिक मानधन 2250 रुपयांवरुन 3500 रुपये, तर अंगणवाडी मदतनीसांचे मानधन मासिक 1500 रुपयांवरुन 2250 रुपयांपर्यंत वाढविले आहे. तसेच कामगिरीनुसार मासिक 250 रुपये प्रोत्साहनपर रक्कम अंगणवाडी मदतनीसांना देण्यात येणार आहे. नवे मानधन दर 1 ऑक्टोबर 2018 पासून ते लागू होतील. अंगणवाडी कार्यकर्त्यांना पोषण अभियानांतर्गत आयसीडीएस-सीएएस वापरल्याबद्दल मासिक 500 रुपये दिले जातात. यात वाढ करण्याचा सध्या कुठलाही प्रस्ताव नाही.
महिला आणि बालविकास मंत्री स्मृती झुबीन इराणी यांनी आज राज्यसभेत लेखी उत्तरात ही माहिती दिली.
G.Chippalkatti/S.Kane/D.Rane
(Visitor Counter : 73
रेल्वे मंत्रालय
विशिष्ट आणि गुणवत्तापूर्ण सेवेसाठी आरपीएफ/आरपीएसएफ कर्मचार्यांना राष्ट्रपती पोलिस पदक घोषित
दक्षिण मध्य रेल्वेच्या प्रधान मुख्य सुरक्षा आयुक्तांना विशिष्ट सेवेसाठी राष्ट्रपती पोलीस पदक  देऊन सन्मानित केले जाणार
नवी दिल्ली, 25 जानेवारी 2023
2023 च्या प्रजासत्ताक दिनी, पुढील आरपीएफ/आरपीएसएफ कर्मचाऱ्यांना त्यांच्या विशिष्ट सेवांसाठी राष्ट्रपती पोलिस पदक  आणि गुणवत्तापूर्ण सेवांसाठी पोलीस पदक  देऊन सन्मानित केले जाणार आहे:
विशिष्ट सेवेसाठी राष्ट्रपती पोलीस पदक
1. श्री राजा राम, प्रधान मुख्य सुरक्षा आयुक्त, दक्षिण मध्य रेल्वे
गुणवत्तापूर्ण सेवेसाठी पोलीस पदक 
1.श्री पंकज गंगवार, प्रधान मुख्य सुरक्षा आयुक्त, पूर्व किनारपट्टी रेल्वे
2.श्री देवराय श्रीनिवास राव, सहाय्यक कमांडंट, 7BN RPSF
3.श्री जमजेर कुमार, सहाय्यक कमांडंट, 15BN RPSF
4.श्री प्रवीण सिंग, निरीक्षक/ 6BN RPSF
5.श्री विजय कुमार, निरीक्षक/ 6BN RPSF
6.श्री एन. श्रीनिवास राव, उपनिरीक्षक/ दक्षिण पूर्व मध्य रेल्वे
7.श्री विवेक मोहन, उपनिरीक्षक/उत्तर रेल्वे
8.श्री जे. राजेंद्रन, उपनिरीक्षक/ दक्षिण रेल्वे
9.श्री यावर हुसेन, उपनिरीक्षक/ 15BN RPSF
10.श्री दिवाकर शुक्ला, सहाय्यक उपनिरीक्षक/उत्तर पूर्व रेल्वे
11.श्री नीलेश कुमार, सहाय्यक उपनिरीक्षक/पूर्व मध्य रेल्वे
12.श्री साजी ऑगस्टीन, सहायक उपनिरीक्षक/दक्षिण रेल्वे
13.श्री प्रफुल्ल भालेराव, हेड कॉन्स्टेबल, पश्चिम रेल्वे
14.श्री श्री राम साहू, आचारी/2BN RPSF
15.श्री छबुराव साखरजी ढवळे, चालक/मध्य रेल्वे
S.Patil/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
आरोग्य आणि कुटुंब कल्याण मंत्रालय
कोविड -19 ची अद्ययावत स्थिती
देशव्यापी लसीकरण मोहिमेअंतर्गत आत्तापर्यंत लसीच्या 41.54 कोटी मात्रा देण्यात आल्या
आत्तापर्यंत देशभरात एकूण 3,03,90,687 जण बरे झाले
रुग्ण बरे होण्याचा दर 97.36%
गेल्या 24 तासांत 36,977 जण बरे झाले
गेल्या 24 तासांत भारतात 42,015 नवीन रुग्णांची नोंद झाली आहे
भारतातील सक्रिय रुग्णसंख्या सध्या 4,07,170
एकूण रुग्णसंख्येच्या 1.30% सक्रिय रुग्ण
साप्ताहिक पॉझिटिव्हिटी दर 5% पेक्षा कमी आहे, सध्या 2.09%
दैनंदिन पॉझिटिव्हिटी दर 2.27% वर आहे, सलग 30 दिवस हा दर 3% पेक्षा कमी
चाचणी क्षमता मोठ्या प्रमाणात वाढली - एकूण 44.91 कोटी चाचण्या घेण्यात आल्या
संरक्षण मंत्रालय
एकात्मिक वित्त सेवा विभाग हा कोणत्याही मंत्रालयाचा कणा असतो- संरक्षण मंत्री राजनाथ सिंह
नवी दिल्ली, 24 डिसेंबर 2019
कोणत्याही मंत्रालय किंवा विभागाला आपले काम दिलेल्या निधीत पूर्ण करायचे असेल आणि त्याच वेळी त्या कामाच्या दर्जाशी काहीही तडजोड न करता इच्छित उदिृष्ट साध्य करायचे असेल तर त्यासाठी केवळ एकात्मिक वित्तीय विभाग मदत करु शकतो. त्यामुळे या अर्थाने एकात्मिक वित्त विभाग कोणत्याही मंत्रालय किंवा विभागाचा कणाच असतो असे मत संरक्षण मंत्री राजनाथ सिंह यांनी व्यक्त केले. नवी दिल्लीत आज एकात्मिक वित्तीय सल्लागार कार्यशाळेत ते बोलत होते. संरक्षण मंत्रालयाचा वित्त विभाग आणि वित्तीय खात्यांचा महालेखापाल विभाग यांची तिन्ही संरक्षण सेवांच्या कार्यक्षमतेत महत्वाची भूमिका आहे. या तीन सेवांसह संरक्षणाशी संबंधित इतर सेवांसाठीही सूत्रबद्ध पद्धतीने काम करण्याचे उदिृष्ट वित्त विभागामुळेच पूर्ण होते.
गेल्या तीन वर्षात संरक्षणासाठी मिळालेला सर्व निधी वापरण्यात आला आहे अशी माहिती राजनाथ सिंह यांनी दिली. त्याशिवाय लष्कराच्या आकस्मिकता कारवायांची गरज लक्षात घेऊन आर्थिक बाबतीत लष्करी सेवांना आकस्मिक अधिकारही देण्यात आले आहेत असे त्यांनी सांगितले.
अशा कार्यशाळातून सरकारची धोरणे राबवण्याला मदत होते तसेच भविष्यातील धोरणांची दिशाही निश्चित होते. ‘किमान सरकार, कमाल प्रशासन’ या संकल्पनेवर चालणाऱ्या कार्यपद्धतीत अधिक प्रभावी फलश्रुती मिळते असे राजनाथ सिंह म्हणाले. या कार्यशाळेतून संरक्षण विभागाला मिळणाऱ्या निधीचा अधिक चांगला उपयोग करण्यासाठी प्रभावी साधने मिळू शकतील अशी अपेक्षा त्यांनी व्यक्त केली.
B.Gokhale/R.Aghor/P.Malandkar
(Visitor Counter : 79
पंतप्रधान कार्यालय
आमच्या कष्टकरी मच्छिमारांना आम्ही पाठबळ देत राहू: पंतप्रधान
पंतप्रधान नरेंद्र मोदी यांनी मच्छीमार समुदायाला पाठबळ देण्याचा पुनरुच्चार केला आहे, यासोबतच त्यांच्यासाठी चांगली बाजारपेठ आणि उत्तम उपजीविका सुनिश्चित करण्यासाठीचे प्रयत्न सुरूच राहतील असेही म्हटले आहे.
खासदार अशोक नेते यांच्या ट्विटला प्रतिसाद देताना पंतप्रधानांनी ट्विट केले: "आपल्या कष्टकरी मच्छीमार समुदायाला आम्ही कायम पाठबळ देत राहू आणि त्यांना उत्तम बाजारपेठ आणि उपजीविकेची साधने मिळत राहतील हे सुनिश्चित करू."
आरोग्य आणि कुटुंब कल्याण मंत्रालय
गेल्या 24 तासांत 40,000 पेक्षा कमी दैनंदिन नवीन रुग्णसंख्येची नोंद
देशातील एकूण उपचाराधीन रुग्णसंख्या 4,82,071 इतकी खाली आली आहे आणि सक्रीय रुग्णसंख्या एकूण रुग्णसंख्येच्या 1.58%आहे
भारतातील कोविड -19 लसीकरणाने 35.28 कोटींचा टप्पा केला पार
सलग 28 व्या दिवशी दैनंदिन सकारात्मकता दर , 5% पेक्षा कमी झाला आहे
भारतात गेल्या 24 तासांत 40,000 पेक्षा कमी दैनंदिन नव्या रुग्णसंख्येची नोंद झाली आहे.
सलग आठ दिवस 50,000 पेक्षा कमी दैनंदिन रुग्णसंख्या नोंदवली गेली आहे. केंद्र आणि राज्ये/केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
देशात उपचाराधीन रुग्णसंख्येतही सतत घसरण होत आहे. देशातील एकूण उपचाराधीन रुग्णसंख्या आज 4,82,071 इतकी आहे.
गेल्या 24 तासांत एकूण उपचाराधीन रुग्णसंख्येत 3,279 ची घट नोंदली गेली आणि देशातील एकूण बाधित रुग्णांपैकी उपचाराधीन रुग्ण केवळ 1.58 % इतके आहेत.
भारताच्या एकूण लसीकरणाने काल 35 .28 कोटींचा महत्वपूर्ण टप्पा गाठला. आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, एकूण 46,34,986 सत्रांद्वारे 35,28,92,046 लसींच्या मात्रा देण्यात आल्या आहेत. गेल्या 24 तासांत लसींच्या 14,81,583 मात्रा देण्यात आल्या.
त्या पुढील प्रमाणे:
|
|
HCWs
|
|
1st Dose
|
|
1,02,29,388
|
|
2nd Dose
|
|
73,13,234
|
|
FLWs
|
|
1st Dose
|
|
1,75,86,200
|
|
2nd Dose
|
|
96,69,322
|
|
Age Group 18-44 years
|
|
1st Dose
|
|
10,07,24,211
|
|
2nd Dose
|
|
27,77,265
|
|
Age Group 45-59 years
|
|
1st Dose
|
|
9,07,90,116
|
|
2nd Dose
|
|
1,89,54,073
|
|
Over 60 years
|
|
1st Dose
|
|
6,89,93,767
|
|
2nd Dose
|
|
2,58,54,470
|
|
Total
|
|
35,28,92,046
कोविड 19 लसीकरणाच्या सार्वत्रिकीकरणाचा नवीन टप्पा 21 जून 2021 पासून सुरू झाला. केंद्र सरकार देशभरात कोविड-19 लसीकरणाची गती आणि व्याप्ती वाढवण्यासाठी वचनबद्ध आहे.
कोविड -19 संसर्गातून मोठ्या संख्येने लोक बरे होत आहेत. भारतातील बरे झालेल्यांची दैनंदिन संख्या सलग 53 व्या दिवशी नवीन रुग्णसंख्येपेक्षा अधिक आहे. गेल्या 24 तासांत 42,352 रुग्ण बरे झाले आहेत.
दैनंदिन नवीन रुग्णांच्या तुलनेत गेल्या 24 तासांत 2,000  पेक्षा जास्त रुग्ण बरे झाले.
महामारीच्या सुरुवातीपासून संसर्ग झालेल्या लोकांपैकी 2,97,00,430 रुग्ण कोविड -19 संसर्गातून बरे झाले आहेत. गेल्या 24 तासांत, 42,352 रुग्ण बरे झाले आहेत. रुग्ण बरे होण्याचा दर 97.11% आहे, जो सतत वाढता कल दर्शवत आहे.
संपूर्ण देशभरात चाचणी क्षमतेत मोठ्या प्रमाणात वाढ झाली असून, गेल्या 24 तासांत देशातील एकूण 15,22,504 चाचण्या घेण्यात आल्या. एकत्रितरित्या, भारताने आतापर्यंत 41.97 कोटी  पेक्षा जास्त चाचण्या केल्या आहेत.
देशभरात एकीकडे चाचणी क्षमता वाढवण्यात आली आहे, तर साप्ताहिक पॉझिटीव्हीटी दरातनिरंतर घट दिसून येत आहे. साप्ताहिक पॉझिटीव्हीटी दर सध्या 2.40% वर आहे तर दैनंदिन पॉझिटीव्हीटीदर आज 2.61% आहे. सलग 28 व्या दिवशी दैनंदिन पॉझिटीव्हीटी दर 5% पेक्षा कमी राहिला आहे.
रेल्वे मंत्रालय
रेल्वे पुलांच्या मजबुतीसाठी 809.05 कोटी रुपयांची अंदाजपत्रकीय तरतूद
नवी दिल्ली, 11 डिसेंबर 2019
एक एप्रिल 2019 पर्यंतच्या माहितीनुसार भारतीय रेल्वेच्या नेटवर्क वर 1,50,746 रेल्वे पूल आहेत. या पुलांच्या तपासणीसाठी भारतीय रेल्वेची यंत्रणा आहे. मोसमी पाऊस सुरु होण्यापूर्वी आणि मोसमी पाऊस संपल्यानंतर अशी दोन वेळा पुलांची तपासणी होते. त्याआधारे पुनर्बांधणीचे किंवा मजबुतीकरणाचे काम हाती घेण्यात येते. यासाठी एकूण 809.05 कोटी रुपये वितरीत करण्यात आले आहेत.
त्यापैकी मध्य रेल्वेला 83.50 कोटी, पश्चिम रेल्वेला 78.31 कोटी, दक्षिण मध्य रेल्वेला 49.25 कोटी आणि दक्षिण पूर्व मध्य रेल्वेला 14.28 कोटी रुपये देण्यात आले आहेत. रेल्वे मंत्री पियुष गोयल यांनी आज लोकसभेत लेखी उत्तरात ही माहिती दिली.
B.Gokhale/S.Kakade/D.Rane
(Visitor Counter : 48
वाणिज्य आणि उदयोग मंत्रालय
भारताला इंग्लंडसोबतचे संबंध अधिक दृढ करायचे आहेत-पियूष गोयल
वाणिज्य आणि उद्योगमंत्र्यांनी लंडनमधल्या भारतीय समुदायाशी साधला संवाद
नवी दिल्ली, 15 जुलै 2019
आंतरराष्ट्रीय गुंतवणूकदारांमधला विश्वास वृद्धींगत करण्यासाठी सर्व संकल्पनांचे स्वागत भारत सरकार करत आहे, असे वाणिज्य आणि उद्योग तसेच रेल्वे मंत्री पियूष गोयल यांनी म्हटले आहे. त्यांनी रात्री लंडन येथे भारतीय समुदायाशी संवाद साधला.
भारतीय समुदायाने भारत आणि इंग्लंड दोघांसाठी योगदान दिले असून दोन्ही देशांमधले संबंध वृद्धींगत केले आहेत.
गोयल यांनी सरकारची धोरणे आणि उद्दिष्टे समजावून सांगितली.
आपल्या तीन दिवसांच्या दौऱ्यात गोयल ब्रिटीश सरकारमधले नेते आणि अधिकाऱ्यांसोबत चर्चा करणार आहेत. दोन्ही देशांमधले संबंध अधिक दृढ करण्यासाठीच्या पावलांवरही चर्चा होईल.
पेटंटची संपूर्ण प्रक्रिया सुरळीत करण्याच्या कामाला गती देण्यासाठी मंत्रालय प्रयत्न करत असल्याचेही गोयल यांनी सांगितले.
B.Gokhale/S.Kakade/P.Kor
(Visitor Counter : 82
सांख्यिकी आणि कार्यक्रम अंमलबजावणी मंत्रालय
भारतातील वेतनपट अहवाल-रोजगारविषयक औपचारिक दृष्टीकोन
नवी दिल्ली, 25 एप्रिल 2022
केंद्रीय सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने रोजगाराच्या बाबतीत विशिष्ट परिमाणांमधील प्रगतीचे मूल्यमापन करण्यासाठी सप्टेंबर 2017 ते फेब्रुवारी 2022 या कालावधीसाठी देशातील रोजगारविषयक परिस्थितीबाबतचे प्रसिद्धीपत्रक जारी केले आहे. या पत्रकातील माहिती निवडक सरकारी संस्थांकडे उपलब्ध असलेल्या प्रशासकीय नोंदींवर आधारित आहे.
तपशीलवार माहिती सोबत जोडली आहे.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 118
संसदीय कामकाज मंत्रालय
संसदीय कार्य मंत्रालयाने साजरा केला स्वच्छता पंधरवडा
संसदीय कार्य मंत्रालयाने 16 ते 30 एप्रिल 2023 या कालावधीत स्वच्छता पंधरवडा साजरा केला. स्वच्छ आणि निरोगी भारत बनवण्याचे महात्मा गांधींचे स्वप्न पूर्ण करण्यासाठी पंतप्रधानांनी सुरू केलेल्या स्वच्छ भारत मिशन, जो सरकारचा एक महत्त्वाचा प्रमुख उपक्रम आहे, त्या अंतर्गत, संसदीय कामकाज मंत्रालयाने वर्ष 2023 च्या एप्रिल महिन्याच्या दुसऱ्या पंधरवड्यात स्वच्छता पंधरवडा सुरू केला. पेयजल आणि स्वच्छता विभागाने जाहीर केलेल्या 2023 सालच्या स्वच्छता पंधरवड्याच्या दिनदर्शिकेनुसार या कार्यक्रमाचे नियोजन करण्यात आले होते.
संसदीय कार्य मंत्रालयाचे सचिव गुडे श्रीनिवास यांनी ‘स्वच्छता प्रतिज्ञा’ देऊन 17 एप्रिल 2023 रोजी या पंधरवड्याची सुरुवात केली.
या स्वच्छता पंधरवड्या दरम्यान स्वच्छता मोहीम राबविण्यात आली तसेच मंत्रालयातील कर्मचार्यांकडून जुन्या फायलींचे पुनरावलोकन/ पुनर्मुद्रण/ मार्गी काढणे आदि कामे करण्यात आली. कार्यालयाची जागा नीटनेटकी आणि स्वच्छ ठेवण्यासाठी जुन्या कालबाह्य वस्तू लिलावासाठी वेगळ्या करण्यात आल्या, इलेक्ट्रिकल स्विच बोर्ड/पंखे/एसी साफ करणे आणि मंत्रालयाच्या सर्व खोल्यांची साफसफाई आदी कामे करण्यात आली. आपल्या जीवनातले स्वच्छतेचे महत्त्व आणि त्याविषयीची जागरूकता निर्माण करण्यासाठी युवा संसदेच्या विशेष बैठकीचे आयोजन करून महाविद्यालय/शाळेतील विद्यार्थ्यांना स्वच्छता प्रतिज्ञा देण्यात आली.
[Shri Gudey Srinivas, Secretary, Ministry of Parliamentary Affairs awarded swachhata prizes]
या स्वच्छता पंधरवड्या दरम्यान 92 फाईल्सचे पुनरावलोकन करण्यात आले, त्यापैकी 32 फाईल्स मार्गी काढण्यात आल्या तसेच या पंधरवड्या दरम्यान वेगळ्या करण्यात आलेल्या जुन्या उपयोगात नसलेल्या वस्तूंचा लिलाव करून 67,900/- रुपयांचा महसूल जमा करण्यात आला.
या स्वच्छता पंधरवडा 2023 चा समारोप, या पंधरवड्या दरम्यान ठरवून दिलेल्या स्वच्छता मापदंडानुसार सर्वोत्तम ठरलेल्या मंत्रालयाच्या तीन प्रमुख विभागांना पारितोषिक देऊन झाला.
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्री श्री मनसुख मांडविया आणि आरोग्य मंत्रालयाच्या राज्यमंत्री डॉ भारती पवार यांनी केले नवी दिल्लीतील एम्सच्या 66 व्या स्थापना दिन समारंभांचे उद्घाटन
श्री मनसुख मांडविया, केंद्रीय आरोग्य आणि कुटुंब कल्याण मंत्री आणि एम्सचे अध्यक्ष श्री मनसुख मांडवीय यांनी आरोग्य आणि कुटुंब कल्याण राज्यमंत्री डॉ.भारती प्रविण पवार यांच्या उपस्थितीत नवी दिल्लीतील एम्सच्या 66 व्या स्थापना दिनानिमित्त आयोजित कार्यक्रमाचे अध्यक्षस्थान भूषवले. याच दिवशी एम्समध्ये पदवीपूर्व अध्यापनाची सुरुवात झाली होती आणि याच तारखेला 1956 मध्ये MBBS ची पहिली तुकडी होती.
यश हे ते संपादन करणाऱ्याची अपेक्षा आणि जबाबदारी उंचावते या वस्तुस्थितीचे भान संस्थेचे अभिनंदन करताना, केंद्रीय आरोग्यमंत्र्यांनी उपस्थितांना करून दिले. ते म्हणाले कि “एम्स नवी दिल्ली हे देशभरात पसरलेल्या सर्व 22 नवीन एम्ससाठी दीपस्तंभ आहे. येथील विद्यार्थी आणि शिक्षक त्यांच्या समृद्ध अनुभवातून देशभरातील संस्थांना या एम्सच्या यशाचा कित्ता गिरवण्यासाठी मदत करू शकतात.”
पाच दशकांहून अधिक काळ सार्वजनिक सेवेच्या अग्रभागी असणाऱ्या एम्स समुदायाच्या अविरत आणि निःस्वार्थ प्रयत्नांची प्रशंसा कार्यक्रमादरम्यान डॉ. पवार यांनी केली. अंत्योदय आणि सर्वोदय योजनांविषयी बोलताना, त्यांनी आपत्कालीन केंद्रात पहिल्या 24 तासात मोफत उपचार आणि सर्व दारिद्र्य रेषेखालील कुटुंबांसाठी मोफत शस्त्रक्रिया केल्याबद्दल रुग्णालयाचे अभिनंदन केले आणि रुग्णालयातील सर्वात असुरक्षित अवस्थेत असलेल्या रूग्णांबद्दल सहानुभूती दाखवण्याचा सल्ला त्यांनी परिचारिका, रिसेप्शनिस्ट आणि कर्मचाऱ्यांना दिला.
कार्यक्रमात, श्री मांडवीय आणि डॉ. पवार यांनी प्राध्यापक आणि पदवीधर विद्यार्थ्यांना 33 पुरस्कार आणि पदके वितरित केली.
केंद्रीय आरोग्यमंत्र्यांनी RAK इमारतीत उच्च थ्रूपुट प्रयोगशाळेचे डिजिटल उद्घाटन केले जे 50 प्रयोगशाळा निदान चाचण्या करू शकते आणि 2-3 तासांत निकाल सादर करू शकते. राज्यमंत्र्यांसह, त्यांनी "डिजिटल आरोग्य आणि वैद्यकीय शिक्षण" ही संकल्पना असलेल्या प्रदर्शनाचे उद्घाटन केले. सर्व विभागांनी संकल्पनेशी संबंधित विविध विषयांवर प्रदर्शन भरवले.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 86.01 Cr. vaccine doses have been administered so far under Nationwide Vaccination Drive
- Active cases account for less than 1% of total cases, currently at 0.89%
- India's Active caseload stands at 2,99,620; lowest in 191 days
- 26,041 new cases in the last 24 hours
- Recovery Rate currently at 97.78%
- 29,621 recoveries in the last 24 hours increases Total Recoveries to 3,29,31,972
- Weekly Positivity Rate  less than 3% for last 94 days
- Daily positivity rate  less than 3% for last 28 days
- 56.44 crore Total Tests conducted so far
#Unite2FightCorona
#IndiaFightsCorona
नवी दिल्ली/मुंबई, 27 सप्टेंबर 2021
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, गेल्या 24 तासांत, कोविड प्रतिबंधक लसीच्या 38,18,362 मात्रा देण्यात आल्यामुळे, भारताच्या कोविड प्रतिबंधक लसीकरण मोहिमेत देण्यात आलेल्या कोविड प्रतिबंधक लसीच्या मात्रांच्या संख्येने 86 कोटींचा  महत्त्वाचा टप्पा ओलांडला आहे. देशभरात 84,07,679 सत्रांच्या आयोजनातून हे उद्दिष्ट साध्य करण्यात आले.
गेल्या 24 तासात 29,621 रुग्ण कोविड आजारातून बरे झाल्यामुळे देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या 3,29,31,972 झाली आहे. परिणामी, सध्या, भारतातील रोगमुक्ती दर 97.78% आहे. मार्च 2020पासून आतापर्यंतच्या कालावधीतील हा सर्वोच्च रोगमुक्ती दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, गेले सलग ब्याण्णव दिवस, रोज नोंदल्या जाणाऱ्या नव्या कोविड बाधितांची संख्या 50,000 हून कमी राखण्यात यश आले आहे. गेल्या 24 तासांत, 26,041 नव्या कोविड ग्रस्त रुग्णांची नोंद झाली. भारतातील कोविड सक्रीय रुग्णसंख्या आज 2,99,620 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.89% आहे.
देशभरात कोविड संसर्ग तपासणी चाचण्या करण्याच्या क्षमता विस्ताराचे काम जारी असून गेल्या 24 तासात देशात एकूण 11,65,006 चाचण्या करण्यात आल्या. देशात आतापर्यंत एकंदर 56 कोटी 44 लाखांहून अधिक  चाचण्या करण्यात आल्या. देशभरात कोविड चाचण्या करण्याची क्षमता वाढविली जात असतानाच, साप्ताहिक पॉझिटीव्हिटी दर सध्या 1.94% असून गेले 94 दिवस हा दर 3% हून कमी राहिला आहे तर दैनंदिन पॉझिटीव्हिटी दर आज 2.24% इतका आहे. दैनंदिन पॉझिटीव्हिटी दर गेले सलग 28 दिवस 3% हून कमी आहे आणि गेले सलग 111 दिवस हा दर 5% हून कमी राहिला आहे.
इतर अपडेट्स :
महत्त्वाचे ट्विट्सM.Chopade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 95
वाणिज्य आणि उदयोग मंत्रालय
आठ प्रमुख उद्योगांचा निर्देशांक 
(नवी दिल्ली, 31 जुलै 2018
औद्योगिक उत्पादन निर्देशांकात समाविष्ट असलेल्या आठ प्रमुख उद्योगांचा वाटा 40.27 टक्के इतका आहे. आठ प्रमुख उद्योगांचा संयुक्त निर्देशांक जून 2018 मध्ये 129.8 इतका राहिला. जून 2017च्या तुलनेत तो 6.7 टक्क्यांनी अधिक आहे. एप्रिल ते जून 2018-19 मध्ये एकत्रित वाढ 5.2 टक्के होती.
कोळसा
जून 2018 मध्ये कोळशाचे उत्पादन गेल्यावर्षीच्या तुलनेत 11.5 टक्क्याने वाढले. तर एकत्रित निर्देशांक गेल्या वर्षीच्या तुलनेत 13.2 टक्क्यांनी वाढला.
कच्चे तेल
जून 2017 च्या तुलनेत जून 2018 मध्ये कच्च्या तेलाचे उत्पादन 3.4 टक्क्यांनी कमी झाले. तर एकत्रित निर्देशांक 2.4 टक्क्यांनी कमी झाला.
नैसर्गिक वायू
जून 2017 च्या तुलनेत जून 2018 मध्ये नैसर्गिक वायूचे उत्पादन 2.7 टक्क्यांनी कमी झाले. तर एकत्रित निर्देशांक 0.4 टक्यांनी वाढला.
रिफायनरी उत्पादने
जून 2017 च्या तुलनेत जून 2018 मध्ये पेट्रोलियम रिफायनरी उत्पादन 12 टक्क्यांनी वाढले. तर एकत्रित निर्देशांक 6.6 टक्क्यांनी वाढला.
खते
जून 2017 च्या तुलनेत जून 2018 मध्ये पोलाद उत्पादन 4.4 टक्क्याने वाढले.
सिमेंट
जून 2017 च्या तुलनेत जून 2018 मध्ये सिमेंट उत्पादन 13.2 टक्क्याने वाढले.
वीज
जून 2017 च्या तुलनेत जून 2018 मध्ये वीज निर्मितीत 4 टक्के वाढ झाली.
B.Gokhale/S.Kane/P.Kor